25 or 6 to 4

«25 or 6 to 4», òg skrive «Twenty-Five Or Six To Four», er ein song skriven av den amerikanske musikaren Robert Lamm for Chicago. Han vart spelt inn for det andre albumet deira, Chicago i 1970, med Peter Cetera på solovokal. Songen vart redigert og gjeven ut som singel i juni det året og han nådde fjerdeplassen på den amerikanske Billboard Hot 100-lista og sjuandeplassen på UK Singles Chart. Songen har ein elektrisk gitarsolo med wah-wah-pedal av gitaristen Terry Kath, og har vore med på mange samlealbum av Chicago.

Ein oppdatert versjon av «25 or 6 to 4» vart spelt inn i 1986 for albumet Chicago 18 med James Pankow oppført som medlåtskrivar. Denne hadde det nye medlemmet Jason Scheff på solovokal. Versjonen vart òg gjeven ut på singel og nådde då 48. plassen i USA. Denne versjonen vart òg nytta som B-side for den neste singelen til bandet, «Will You Still Love Me?» i 1986.

Songen følgjer med videospelet Rock Band 3 og var òg mogeleg å laste ned i Rocksmith 2014.

 Lister 
 Vekeslister 
Liste (1970)PlasseringCanada RPM 2UK7US Billboard Hot 1004

 Årslister 
Liste (1970)PlasseringCanada29UK 72US Billboard Hot 100 61
 Andre versjonar 
Songen er blitt spelt av fleire andre artistar, som Straitjacket, Local H, Robert Forster, Intruder, Bruce Foxton, The Moog Cookbook, Earth, Wind, and Fire, Paul Gilbert, Pacifika, Umphrey's McGee og Nick Ingman.

 Medverkande 
 Peter Cetera – solovokal, fuzzbass
 Terry Kath – korvokal, elektrisk gitar
 Robert Lamm – korvokal, Hohner Pianet elektrisk piano
 Danny Seraphine – trommer
 Jimmy Pankow – trombone
 Lee Loughnane – trompet
 Walt Parazaider – tenorsaksofon

Kjelder
Denne artikkelen bygger på «25 or 6 to 4» frå ,  den 20. oktober 2015. 
 oppgav desse kjeldene:

Kategori:Chicago-songar
Kategori:Songar skrivne av Robert Lamm
Kategori:Songar frå 1970
Kategori:Singlar frå 1970
Kategori:Singlar frå 1986
Kategori:Songar om musikk
Kategori:Songar produserte av James William Guercio
Kategori:Columbia Records-singlar